Diari Oficial de la Generalitat Valenciana


Sumari del DOGV 5899, del 24-11-2008 (2008/13619)

RESOLUCIÓ de 20 de novembre de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del protocol pel qual es prorroga per a l'any 2008 el conveni de col·laboració subscrit el 6 d'octubre de 2005, entre el Ministeri de Treball i Assumptes Socials i la Comunitat Valenciana per a dur a terme actuacions d'acollida i integració de persones immigrants com també de reforç educatiu.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5899

Data del DOGV
:   24-11-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/13993


Data del document
:   20-11-2008

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Benestar Social
    * Conselleria Educació
    * immigració
    * cooperació administrativa
    * administració central

RESOLUCIÓ de 20 de novembre de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del protocol pel qual es prorroga per a l'any 2008 el conveni de col·laboració subscrit el 6 d'octubre de 2005, entre el Ministeri de Treball i Assumptes Socials i la Comunitat Valenciana per a dur a terme actuacions d'acollida i integració de persones immigrants com també de reforç educatiu. [2008/13398]  
El Ministeri de Treball i Immigració i la Generalitat han subscrit, després de la tramitació prèvia reglamentària, el 27 de maig de 2008, el Protocol pel qual es prorroga per a l'any 2008 el conveni de col·laboració subscrit el 6 d'octubre de 2005 per a dur a terme actuacions d'acollida i integració de persones immigrants com també de reforç educatiu.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 1371/2008, i que figura com a annex d'esta resolució.  
Valencia, 20 de novembre de 2008.- El director general de Relacions amb les Corts i Secretariat del Consell: Ángel Mompó Romero.  
Protocol pel qual es prorroga per a l'any 2008 el conveni de col·laboració subscrit el 6 d'octubre de 2005, entre el Ministeri de Treball i Assumptes Socials i la Comunitat Valenciana per a dur a terme actuacions d'acollida i integració de persones immigrants com també de reforç educatiu  
València, 27 de maig de 2008  
Reunits  
D'una part, Celestino Corbacho Chaves, ministre de Treball i Immigració, nomenat per Reial Decret 436/2008, de 12 d'abril, en nom i representació de l'administració General de l'Estat, per raó del que disposa l'article segon, apartat 4, de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
D'una altra part, Juan Gabriel Cotino Ferrer, conseller de Benestar Social i vicepresident tercer del Consell, Rafael Blasco Castany, conseller d'Immigració i Ciutadania i Alejandro Font de Mora Turón, conseller d'Educació, nomenats per Decret 8/2007, de 28 de juny, del president de la Generalitat.  
Ambdós parts, actuant en l'exercici dels seus respectius càrrecs, es reconeixen la plena competència i capacitat per a firmar el present Protocol de Pròrroga del conveni ressenyat (d'ara endavant protocol de pròrroga) i   
Exposen  
Primer. Que d'acord amb la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, el Ministeri de Treball i Assumptes Socials i la Comunitat Valenciana van subscriure amb data 6 d'octubre de 2005 un conveni de col·laboració per a dur a terme conjuntament actuacions d'acollida i integració de persones immigrants com també de reforç educatiu d'estos.   
Segon. Que, d'acord amb la voluntat manifestada en la clàusula deu de l'esmentat conveni de col·laboració, este es prorroga de forma automàtica, si no existix denúncia expressa de les parts, en els mateixos termes establits i acompanyat dels corresponents annexos, en els quals es detallaran les noves actuacions que s'han de realitzar i les quanties que han d'aportar ambdós parts en este exercici  
Per tot el que s'ha exposat, ambdós parts acorden subscriure el present protocol de pròrroga que es regirà per les següents   
Clàusules  
Primera. Pròrroga del conveni de col·laboració  
Per raó de la clàusula deu de l'esmentat conveni de col·laboració subscrit el 6 d'octubre de 2005, la vigència d'este queda prorrogada fins al 31 de desembre de l'any 2008 i el seu corresponent exercici econòmic al que es referixen les dotacions pressupostàries que cada part designa per al seu finançament.  
Segona. Contingut i programa d'actuacions que s'han de dur a terme  
Les actuacions concretes que comporta el desplegament del present protocol de pròrroga s'ajusten al que ha assenyalat el "Marc de Cooperació per a la Gestió del Fons de Suport a l'Acollida i a la Integració d'Immigrants 2008", examinat en la reunió del dia 5 de febrer de 2008 del Consell Superior de Política d'Immigració, que s'incorpora com a annex 1 al present Protocol de Pròrroga. Estes actuacions han d'estar emmarcades en els eixos, mesures i línies d'intervenció que en este document s'assenyalen.  
Les actuacions que ha de dur a terme la Comunitat Valenciana en el present exercici, es recullen en el Pla d'Acció 2008. Este pla ha sigut aprovat de comú acord per la Secretaria d'Estat d'Immigració i Emigració i per la Comunitat Valenciana, amb anterioritat a la firma del Protocol de Pròrroga.  
L'aprovació del Pla d'Acció 2008 es formalitza per mitjà d'un acord entre la Secretaria d'Estat d'Immigració i Emigració, a través de la Direcció General d'Integració dels Immigrants, i la Conselleria d'Immigració i Ciutadania, a través de la Direcció General d'Immigració, segons el document adjunt.  
El Pla d'Acció de la Comunitat Valenciana recull de forma expressa les actuacions que s'han de dur a terme, inclòs el nombre de places del "Programa d'Acollida i Atenció Humanitària a persones immigrants procedents de Canàries, Ceuta i Melilla".  
Entre les actuacions del Pla d'Acció es recullen també les referides a l'atenció de menors estrangers no acompanyats desplaçats des de Canàries en el marc del programa especial establit a l'efecte que romanen en el sistema de protecció de la Comunitat Valenciana.  
Tercera. Cost del programa i aportacions de les parts  
1. El cost total de les actuacions objecte del present Protocol de Pròrroga és de trenta-dos milions set-cents trenta-huit mil cent cinquanta-quatre euros amb vint-i-nou cèntims (70.422.919,29?).  
El Ministeri de Treball i Immigració aporta com a participació al finançament d'este Protocol de Pròrroga a càrrec de la seua dotació pressupostària per a l'any 2008, consignada en l'aplicació pressupostària 45.75.496P.854.88, la quantitat de vint-i-dos milions nou-cents seixanta mil sis-cents vint-i-huit euros (96.783.653,00?).  
La Comunitat Valenciana, a càrrec de la seua dotació pressupostària per a l'any 2008, aporta la quantitat de (9.777.526,29 €). L'aportació de la Comunitat Valenciana suposa com a mínim el trenta per cent del cost total de les actuacions que s'han de dur a terme d'acollida i integració i de reforç educatiu. Esta quantitat procedix de les següents partides pressupostàries:  
- 23.14.22.222.48.2   
- 77.28.80.503.29.4   
- 89.28.45.339.74.9   
- 65.87.72.074.56.2  
- 25.18.67.080.19.7   
- 38.72.33.309.60.8   
- 79.42.67.138.94.4   
- 46.81.31.539.35.2  
- 79.25.75.550.89.3   
- 59.09.77.875.81.8   
- 93.71.77.680.49.1   
- 37.18.95.524.31.4  
- 27.34.02.684.60.2   
- 45.55.96.623.40.1   
- 97.13.33.108.85.4   
- 92.70.43.552.24.1  
- 11.17.38.832.13.9  
2. El cofinançament de les actuacions es farà seguint el que s'assenyala a continuació:  
- El Ministeri de Treball i Immigració aporta la quantitat d'96.917.635 € (onze milions tres-cents huit mil sis-cents cinquanta-sis euros), per a les actuacions d'acollida i integració.   
- El Ministeri de Treball i Immigració aporta la quantitat d'62.527.685 € (onze milions cinc-cents cinc mil cinc-cents setanta-dos euros) per a les actuacions de reforç educatiu.  
- El Ministeri de Treball i Immigració aporta la quantitat de cent quaranta-sis mil euros (146.400 €) per a l'atenció a menors estrangers no acompanyats desplaçats des de Canàries en el marc del programa especial establit a l'efecte que romanen en el sistema de protecció de la Comunitat Valenciana. El seu finançament correspon exclusivament al Ministeri de Treball i Immigració per les places previstes en el Pla d'Acció per a estos menors.   
Quarta. Compromisos de les parts  
La Comunitat Valenciana es compromet a destinar com a mínim la quantitat d'23.737.220 € (onze milions cinc-cents cinc mil cinc-cents setanta-dos euros) de l'aportació del Ministeri de Treball i Immigració a actuacions enquadrades en les mesures de l'eix d'educació enunciades en el Pla d'Acció 2008.  
La Comunitat Valenciana es compromet a destinar la quantitat de cent quaranta-sis mil - (146.000 euros) de l'aportació del Ministeri de Treball i Immigració a les actuacions d'atenció de menors estrangers no acompanyats desplaçats des de Canàries en el marc del programa especial establit a l'efecte que romanen en el sistema de protecció de la Comunitat Valenciana.  
Igualment, la Comunitat Valenciana es compromet a derivar a les entitats locals del seu territori amb una major pressió migratòria com a mínim el 40% de l'assignació de 92.916.541 € (vint-i-dos milions huit-cents catorze mil dos-cents vint-i-huit euros) corresponent a l'aportació que realitza el Ministeri de Treball i Immigració per a acollida i integració i reforç educatiu.   
El Ministeri de Treball i Immigració es compromet a prestar la seua col·laboració en el desenrotllament del present Protocol de Pròrroga i principalment, en el que es referix al seguiment i l'avaluació de les actuacions recollides en el Pla d'Acció 2008.  
Cinquena. Modificacions en el desplegament de les actuacions   
La Comunitat Valenciana ha de comunicar qualsevol proposta de modificació que poguera sorgir en el desplegament i l'execució de les actuacions compromeses, tant de contingut com de costos, a fi d'acordar el Ministeri, a través de la Secretaria d'Estat d'Immigració i Emigració, i la Comunitat Valenciana l'acceptació expressa de la dita variació.  
Sisena. Seguiment i avaluació   
En compliment del que s'ha assenyalat en la clàusula novena del conveni de col·laboració, la Comunitat Valenciana remetrà periòdicament al Ministeri de Treball i Immigració la informació necessària que permeta conéixer el desplegament d'actuacions, així com aquella altra informació requerida a l'efecte del seguiment i l'avaluació de l'execució del Pla d'Acció.  
Disposició addicional   
En el que no es disposa expressament en este protocol de pròrroga, s'aplicarà el que establix el conveni de col·laboració subscrit en 2005, en especial en el que fa referència a la justificació del gasto (clàusula cinquena del conveni), resolució del conveni (clàusula onze del conveni) i a la naturalesa i jurisdicció (clàusula dotze del conveni).  
I en prova de conformitat, firmen el present Protocol de Pròrroga, en quàdruple exemplar, en el lloc i la data abans indicats.  
Per la Comunitat Valenciana  
Juan Gabriel Cotino Ferrer  
Conseller de Benestar Social  
   
Rafael Blasco Castany  
Conseller d'Immigració i Ciutadania  
Alejandro Font de Mora Turón  
Conseller d'Educació  
Pel Ministeri de Treball i Immigració  
Secretaria d'Estat d'Immigració i Emigració. (p.d. Orde Ministerial comunicada de 22 d'abril de 2008): María Consuelo Rumí Ibáñez.